На основу чл. 24. Закона о локалним изборима („Службени гласник РС”, бр. 129/07, 34/10 – одлука УС и 54/11), Изборна комисија општине Владичин Хан, на седници одржаној дана 29.03.2016. године, донела је

**Р Е Ш Е Њ Е**

**ПРОГЛАШАВА СЕ** изборна листа кандидата за одборнике Скупштине општине Владичин Хан, **под редним бројем 9,** а под називом **ЈЕДИНСТВЕНА РУСКА СТРАНКА-Срђан Прстојевић** коју је за изборе расписане за 24.04.2016. године поднела **Јединствена Руска странка.**

**О б р а з л о ж е њ е**

Изборна комисија општине Владичин Хан утврдила је да је овлашћено лице Јединствене Руске странке, Никола Стаменковић, поднео, у складу са законом, благовремену и уредну изборну листу са 26 кандидата за одборнике Скупштине општине Владичин Хан на изборима расписаним за 24.04.2016. године.

Утврђено је да је уз изборну листу ЈЕДИНСТВЕНА РУСКА СТРАНКА-Срђан Прстојевић приложена сва законом прописана документација, да је правно ваљана, као и да изборна листа испуњава услове из чл. 18. ст. 1. и 2. и чл. 20. ст. 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

Уз изборну листу је у складу са чл. 18. ст. 2. Закона о локалним изборима, поднето укупно 203 правно ваљаних оверених изјава бирача да подржавају изборну листу ЈЕДИНСТВЕНА РУСКА СТРАНКА-Срђан Прстојевић.

У складу са наведеним, Изборна комисија општине Владичин Хан, одлучила је као у диспозитиву овог решења.

**Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

Број: 013-74/2016

У Владичином Хану, 29.03.2016. године у 14:20 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

**М.П.** **ПРЕДСЕДНИК**

**Марија Станојевић**